McLaren MP4/2

McLaren MP4/2 (McLaren Project 4, 2nd design) oli John Barnardin suunnittelema Formula 1 -auto, jota Marlboro McLaren International -talli käytti kausilla –. Kaudella  tallin käytössä oli kehitysversio MP4/2B ja kaudella 1986 MP4/2C.

Auto oli ensimmäisiä autoja, joiden runko oli kokonaan hiilikuitua. Auton moottori oli TAG Porsche V6 turbomoottori, jota käytettiin ensimmäistä kertaa kauden 1983 viimeisissä kilpailuissa Niki Laudan suosituksesta. Laudan mielestä uusi moottori tarvitsi testaamista kilpailuissa ennen ryhtymistä maailmanmestaruustaistoon.

MP4/2 oli myös ensimmäisiä autoja, joissa oli hiilikuitujarrut.

McLaren MP4/2 oli ja on yhä menestyksekkäin yksittäinen auto Formuloissa.

Menestys kausittain

Kausi 1984 

Kaudella 1984 tallin kilpakuljettajina ajoivat itävaltalainen Niki Lauda ja ranskalainen Alain Prost, joka oli siirtynyt Renault'lta takaisin McLarenille. Autossa oli Michelinin renkaat ja TAG Porschen turbomoottori. 

Kausi alkoi hyvin, kun Prost voitti heti avauskilpailussa Brasilian GP:ssa. Hän saavutti myös kilpailun nopeimman kierroksen. Kauden toisessa kilpailussa, Etelä-Afrikan GP:ssa, lopputulos oli paras mahdollinen, kun Lauda ajoi kilpailun voittoon ja Prost oli toinen. Belgian GP:ssa molemmat kuljettajat keskeyttivät tekniikan pettäessä. San Marinon GP:ssa Prost palasi voittajaksi, Laudan joutuessa keskeyttämään. Ranskan GP:ssa oli Laudan vuoro voittaa kilpailu ja Prost kellotti kilpailun nopeimman kierroksen. Monacon GP:ssa Prost saavutti kauden ensimmäisen paalupaikan ja ajoi sateen sotkemassa kilpailussa voittoon. Pisteet kuitenkin puolitettiin, koska kilpailu jouduttiin keskeyttämään 31. kierroksen jälkeen. Kanadan GP:ssa Lauda ajoi palkintokorokkeelle toiseksi ja Prost oli kolmas. Itä-Yhdysvaltain GP:ssa tallin tulos jäi heikoksi, kun Prost jäi neljänneksi ja Lauda keskeytti sähkövikaan. Seuraavaksi ajetussa Yhdysvaltain GP:ssa tulos jäi vieläkin heikommaksi, kun molemmat tallin kuljettajat keskeyttivät kilpailun loppupuolella. Lauda ehti kuitenkin ajaa kilpailun nopeimman kierroksen.

Lauda palautti tallin voittajaksi F1-sarjan palatessa Eurooppaan Britannian GP:ssa. Saksan GP:sta talli saavutti kauden toisen kaksoisvoiton, kun Prost ajoi paalupaikalta voittajaksi, saavuttaen myös nopeimman kierroksen ja Lauda oli toinen. Kotikilpailussaan Itävallan GP:ssa Lauda ajoi voittoon ja saavutti nopeimman kierroksen. Hollannin GP:ssa Prost starttasi kolmannen kerran kauden aikana paalupaikalta ja onnistui myös nyt voittamaan kilpailun. Italian GP:ssa oli jälleen Laudan vuoro voittaa ja hän ajoi jälleen nopeimman kierroksen kilpailussa. Euroopan GP:ssa Prost voitti ja Lauda oli neljäs. Kauden päätöskilpailuun, Portugalin GP:hin, Lauda lähti 3 ja puolen pisteen johdossa toisena olevaan Prostiin. Prost teki kilpailussa kaikkensa ajamalla voittoon, mutta Laudalla riitti mestaruuteen toinen sija.

McLaren voitti lopulta valmistajien MM-sarjan ylivoimaisesti 143,5 pisteellä. Toiseksi sijoittunut Ferrari jäi 86 pisteen päähän.

Teknisiä tietoja 
 
Moottori: TAG Porsche TTE P01, 80º V6, 1 498 cc (1.5 l), neljä venttiiliä sylinteriä kohden (DOHC), kaksi KKK turboahdinta, teho 800–850 hv @ 11 000 rpm, Bosch polttoaineen ruiskutusjärjestelmä.
Vaihdelaatikko: McLaren/Hewland 5-vaihteinen manuaali.
Paino: 540 kg.

Kilpailukohtaiset tulokset

Lähteet

Aiheesta muualla 

ChicaneF1.com – MP4/2
ChicaneF1.com – MP4/2B
ChicaneF1.com – MP4/2C
All Formula One Info – McLaren

Formula 1 -kausi 1986
M4/02